CELEX: 32021D2132
Language: fi
Date: 2021-11-29 00:00:00
Title: Neuvoston päätös (EU) 2021/2132, annettu 29 päivänä marraskuuta 2021, Euroopan unionin ja Kiinan kansantasavallan hallituksen välisellä siviili-ilmailun turvallisuutta koskevalla sopimuksella perustetussa sekakomiteassa unionin puolesta otettavasta kannasta sekakomitean työjärjestyksen hyväksymiseen

3.12.2021   
               
               
                  FI
               
               
                  Euroopan unionin virallinen lehti
               
               
                  L 432/34
               
            
         NEUVOSTON PÄÄTÖS (EU) 2021/2132,
         annettu 29 päivänä marraskuuta 2021,
         Euroopan unionin ja Kiinan kansantasavallan hallituksen välisellä siviili-ilmailun turvallisuutta koskevalla sopimuksella perustetussa sekakomiteassa unionin puolesta otettavasta kannasta sekakomitean työjärjestyksen hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja Kiinan kansantasavallan hallituksen välinen siviili-ilmailun turvallisuutta koskeva sopimus (1), jäljempänä ’sopimus’, hyväksyttiin unionin puolesta neuvoston päätöksellä (EU) 2020/1075 (2), ja se tuli voimaan 1 päivänä syyskuuta 2020 (3).
                  
               
                     (2)
                  
                  
                     Sopimuksen 11 artiklan 1 kohdassa määrätään osapuolten sekakomitean perustamisesta sopimuksen toimivuuden varmistamiseksi.
                  
               
                     (3)
                  
                  
                     Sopimuksen 11 artiklan 3 kohdassa määrätään lisäksi, että sekakomitea laatii ja vahvistaa työjärjestyksensä.
                  
               
                     (4)
                  
                  
                     Komissio ja Kiinan siviili-ilmailuhallinto ovat tehneet yhteistyötä työjärjestysluonnoksen laatimiseksi.
                  
               
                     (5)
                  
                  
                     On aiheellista vahvistaa unionin puolesta sekakomiteassa otettava kanta, joka koskee sekakomitean työjärjestyksen hyväksymistä, sillä tästä tulee unionia sitova. Unionin kannan sekakomiteassa olisi perustuttava sekakomitean päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Euroopan unionin ja Kiinan kansantasavallan hallituksen välisellä siviili-ilmailun turvallisuutta koskevalla sopimuksella perustetun sekakomitean ensimmäisessä kokouksessa unionin puolesta otettava kanta sekakomitean työjärjestyksen hyväksymiseen perustuu tähän päätökseen liitettyyn sekakomitean päätösluonnokseen (4).
            
            
               2.   Unionin edustajat sekakomiteassa voivat sopia sekakomitean päätösluonnokseen tehtävistä vähäisistä muutoksista ilman uutta neuvoston päätöstä.
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 29 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               S. KUSTEC
            
         
         
            (1)  EUVL L 240, 24.7.2020, s. 4.
         
            (2)  Neuvoston päätös (EU) 2020/1075, annettu 26 päivänä kesäkuuta 2020, Euroopan unionin ja Kiinan kansantasavallan hallituksen välisen siviili-ilmailun turvallisuutta koskevan sopimuksen tekemisestä (EUVL L 240, 24.7.2020, s. 1).
         
            (3)  EUVL L 3, 7.1.2021, s. 3.
         
            (4)  Ks. asiakirja ST 13626/21 osoitteessa http://register.consilium.europa.eu.